बातों को अनसुनी करके नानी अपने विवेक की राह पर आगे बढ़ निकली थीं।
मैं उन्हें बीच में टोके बिना नहीं रह सकी थी-भगवान ने आपको इतना सुख दिया नानीजी - फिर भी आप सुबह-शाम उसी भगवान की गोहराती रहती हैं- आपके मन में कभी कोइ शिकायत नहीं उपजती? कोई खीझ नहीं, किसी तरह का आक्रोश नहीं... नानी ने हँसकर सारेदुख सहार लिए थे- भगवान के घर में हमारे सभी कर्मों का लेख रहता है दुलहिन, वह उचित समय पर उचित सजा देने का पूरा हकदार है, उसकी अदालत के खिलाफ हमें उठाने की कोई मोहलत नहीं... ।
मैं इस बात से सहमत नहीं थी - नानाजी के चचेरे भाई रामबिलास से बढ़कर पापी कौन होगा, उनकी मूँछों का डंक क्यों नहीं झड़ा नानीजी, जेल से छूटकर भी वे उसी तरह शेर-बबर बने घूमते रहे और आप घड़ी-घड़ी आशंकाओं की सलीब पर चढ़ी अपने परिवार की खै़रियत मनाती भीतर-ही-भीतर टूटती-बिखरती रहीं-ऐसा क्यों हुआ?
मामी ने उसी रात वे कनपासे उतारकर रख दिए थे। नानी के पूछने पर वे आत बदल बैठी थीं - बहुत भारी हैं, कान दुखने लगता है।
उनकी गैरहाजिरी में जिठानी जी की आमदरफ्त की बात उन्हें सोनवासी आजी ने बताई थी- नई-नई बहुरिया है, रामबिलास की बहू इसे जरूर कोई पट्टी पढ़ा रही है बहिन... तुम जरा होशियार कर देना... ।
नानी की बात को अनुसूची करते हुए मामी उनकी जिठानी जी के साथ बदस्तूर मिलती रही थीं। अखिलेश मामाजी की चेतावनी का भी उन पर कोई असर नहीं पड़ा था - वे दुश्मन होंगी आपकी अम्मा की, हमारे साथ तो खूब मीठी बातें करती हैं और हमारा भी तो मन बहलना चाहिए न... ।
मामी और नानी में जबर्दस्त कहा - सुनी हुई थी - नानी आहत मन लेकर दानापुर वापस लौट गई थीं।
उन्हीं दिनों मामाजी डिप्टी कलक्टरी की परिक्षा पास करके नया ओहदा पा गए थे। उकनी पहली नियुक्ति छपरा में हुई थी - उन्होंने दबी जबान में नानी से कहा था - अम्मा, वहाँ बड़ा बँगला मिला है, नौकर-चाकर भी हैं, तुम्हारे लिए गाय पोस लेंगे, तुम बच्चों को लेकर हमारे साथ चलो...।
नानी राजी नहीं हुई थीं - तहार ससुर के दोष नइखे दुलहिन, ऊ कभी रोक ना लगवले।
नानी कबूलती थीं कि छोटे-छोटे नाती-नातिनियों को ममता ने उन्हें जकड़ लिया था। वे मामा के पास कभी दस-पंद्रह दिनों से अधिक नहीं ठहर पाई थीं...।
भगवान के खिलाफ नहीं, लेकिन मामी के खिलाफ नानी ने आवाज जरूर उठाई थी। गहरी शिकायत का स्वर उनकी खोखली छाती में रह-रहकर उमड़ता रहता था-जिस दोमुँहे साँप से हम सबको खबरदार करते रहे, उसे हमारी ही पुतोहू ने दूध से भरा कटोरा पिलाया।
रामबिलास की पत्नी मामी के पास किसी-न-किसी बहाने आती रहती थीं-अपने दोनों भतीजोंको उन्होंने मामी के हवाले कर दिया था - बिना माँ-बाप के बच्चे हैं कनिया, अखिलेश बबुआ से कहकर इनकी चाकरीका कहीं कोई जोगाड़ लगवा दो... ।
मामा की लंबी-चौड़ी बैठक में बिवाइयों से भरे गंदे पैरों को सोफे की गद्दी पर आराम से फैलाये वे दिन भर अपनी चंडाल-चौकड़ी जमाए रहते - मामा के ऑफिस चले जाने के बाद मुहल्ले के सड़क छाप युवकों का वहाँ ज